Λαϊκή Δημοκρατία του Ντονέτσκ

Η **Λαϊκή Δημοκρατία του Ντονέτσκ** (), ονομάζεται από την Ρωσία η ανατολική περιφέρεια (όμπλαστ) της Ουκρανίας, η οποία τελεί υπό ρωσική κατοχή από το 2022, με την Εισβολή της Ρωσίας στην Ουκρανία, κατά παράβαση των κανόνων του Διεθνούς Δικαίου. Η Ρωσία προέβη στην ανακήρυξη σε κράτος των κατεχομένων αυτών εδαφών, με την ονομασία: Λαϊκή Δημοκρατία του Ντονέτσκ (ΛΔΝ), κατά παράβαση του καταστατικού χάρτη των Ηνωμένων Εθνών στο Ψήφισμα 68/262 της Γενικής Συνέλευσης των Ηνωμένων Εθνών, διαμελίζοντας το Ντονμπάς. 

## Ιστορία
Η **Λαϊκή Δημοκρατία του Ντονέτσκ** κήρυξε ανεξαρτησία από την Ουκρανία στις 7 Απριλίου 2014. Η ανακήρυξη πραγματοποιήθηκε από Ρώσους αυτονομιστές, παραστρατιωτικούς και διαδηλωτές υπέρ της ένωσης με την Ρωσία, οι οποίοι είχαν καταλάβει προηγουμένως κυβερνητικά και τοπικά δημόσια κτίρια στην πόλη του Ντονέτσκ, αλλά και σε άλλες πόλεις της περιοχής.

Από το 2014, η Λαϊκή Δημοκρατία στο σύνολο της χαρακτηρίζεται χωρίς αιτιάσεις από την Γενική Εισαγγελία της Ουκρανίας ως τρομοκρατική οργάνωση.

Στις 21 Φεβρουαρίου 2022, η Ρωσία έγινε το πρώτο και μοναδικό κράτος μέλος του ΟΗΕ που αναγνώρισε επίσημα την Λαϊκή Δημοκρατία του Ντονέτσκ και έπειτα προχώρησε στη προσάρτησή του από την Ρωσική Ομοσπονδία. Βρίσκεται στο επίκεντρο της Ρωσο-Ουκρανικής κρίσης 2021–2022.

## Δημοψήφισμα ανεξαρτησίας
Στις 11 Μαΐου έγιναν δημοψηφίσματα για την ανεξαρτησία στο Ντονέτσκ και το Λουχάνσκ. Οι αποσχιστές ηγέτες ανακοίνωσαν πως η μεγάλη πλειοψηφία των συμμετεχόντων είχε ψηφίσει υπέρ. Στις 24 Μαΐου, οι δύο αποσχισθείσες δημοκρατίες υπέγραψαν συμφωνία συγχώνευσης τους σε μια συνομοσπονδία με το όνομα Ομοσπονδιακή Πολιτεία της Νέας Ρωσίας.

Οι οργανωτές του δημοψηφίσματος ανέφεραν ότι το 89% ψήφισε υπέρ της αυτοδιοίκησης και το 10% ενάντια, με τη συμμετοχή να φτάνει στο 75%. Το αποτέλεσμα του δημοψηφίσματος δεν αναγνωρίστηκε από καμία κυβέρνηση. Η Γερμανία και οι ΗΠΑ ανέφεραν ότι τα δημοψηφίσματα δεν έχουν "δημοκρατική νομιμότητα", ενώ η ρωσική κυβέρνηση εξέφρασε "σεβασμό" για τα αποτελέσματα και παρότρυνε για πολιτισμένη υλοποίηση του αποτελέσματος. Τα Κράτη Μέλη της Ευρωπαικής Ένωσης και Πολλά δυτικά κράτη όπως ο Καναδάς, το Ηνωμένο Βασίλειο, η Αυστραλία, η Νέα Ζηλανδία και η Ιαπωνία, υποστήριξαν την θέση της Γερμανίας και των ΗΠΑ, ενώ χαρακτήρισαν τα δημοψηφίσματα ως "αντδημοκρατικά" και "παρωδία", παραβιάζοντας το Πρωτόκολλο του Μινσκ.

Την επομένη του δημοψηφίσματος, το συμβούλιο της δημοκρατίας ανακήρυξε το Ντονέτσκ κυρίαρχο κράτος και "ζήτησε από τη Ρωσία να εξετάσει το θέμα της προσχώρησης της δημοκρατίας στη Ρωσική Ομοσπονδία". Ανακοίνωσε, επίσης, ότι δε θα συμμετείχε στις προεδρικές εκλογές της Ουκρανίας της 25ης Μαΐου. Σε απάντηση, "το Κρεμλίνο κάλεσε για διάλογο ανάμεσα στην κυβέρνηση του Κιέβου και τις νοτιοανατολικές περιοχές της χώρας, υπονοώντας ότι δεν είναι στα σχέδια της Μόσχας προσάρτηση τύπου Κριμαίας".

## Διεθνής αναγνώριση

Η Λαϊκή Δημοκρατία του Ντονέτσκ αναγνωρίζεται μόνο από την Ρωσία, από την οποία και εξαρτάται πολιτικά, στρατιωτικά και οικονομικά. Τα Ηνωμένα Έθνη εξακολουθούν να αναγνωρίζουν την κυριαρχία της νόμιμης Ουκρανίας σε όλη την επικράτεια του Ντονμπάς και της Κριμαίας και έχουν ανακηρύξει την προσπάθεια απόσχισης ως παράνομη.

Η αυθαίρετη αυτή ανακήρυξη ανεξαρτησίας, πάνω σε μια περιοχή που την κατείχε στρατιωτικά και εδαφικά μία άλλη χώρα, δεν έγινε δεκτή ούτε από τα Ηνωμένα Έθνη, τα οποία καταδίκασαν την ενέργεια αυτή με το Ψήφισμα 68/262 της Γενικής Συνέλευσης των Ηνωμένων Εθνών και τη θεώρησαν νομικά άκυρη. Ζήτησαν επίσης την άμεση ανάκλησή της και παράλληλα προέτρεψαν όλα τα κράτη να μην αναγνωρίσουν, τόσο την Λαϊκή Δημοκρατία του Ντονέτσκ, όσο και την Λαϊκή Δημοκρατία του Λουγκάνσκ, καθώς και την Προσάρτηση της Κριμαίας στην Ρωσία.

Η Ρωσία θεωρεί πως οδηγήθηκε στην Εισβολή της Ρωσίας στην Ουκρανία το 2022, στον Πόλεμο της Γεωργίας το 2008 και στον Πόλεμο της Υπερδνειστερίας το 1992, επειδή της ανήκουν δικαιωματικά αυτές οι περιοχές (Ντονμπάς, Κριμαία, Υπερδνειστερία, Αμπχαζία και Νότια Οσσετία, καθώς και ολόκληρη η Θάλασσα Αζόφ), και ότι τις έχασε από λάθος του Ιωσήφ Στάλιν το 1954.

**Κράτη που αναγνωρίζουν επίσημα τη Λαϊκή Δημοκρατία του Ντονέτσκ ως ανεξάρτητη.**	
*Λαϊκή Δημοκρατία του Λουγκάνσκ - περιοχή της Ουκρανίας, κράτος μαριονέτα (11 Μαΐου 2014): Τόσο η Λαϊκή Δημοκρατία του Ντονέτσκ όσο και η Λαϊκή Δημοκρατία του Λουγκάνσκ έχουν ανακηρύξει ταυτόχρονα την ανεξαρτησία τους καθώς προηγουμένως ενώθηκαν υπό τη συνομοσπονδία της Νέας Ρωσίας από το 2014–15.
*Νότια Οσσετία - περιοχή της Γεωργίας, κράτος μαριονέτα (17 Ιουνίου 2014)
*Ρωσία - μέλος του ΟΗΕ (21 Φεβρουαρίου 2022)	
*Αμπχαζία - περιοχή της Γεωργίας, κράτος μαριονέτα (9 Μαρτίου 2022)

## Ένοπλη σύρραξη
Στις 15 Απριλίου η προσωρινή κυβέρνηση του Κιέβου ανακοίνωσε την έναρξη στρατιωτικών επιχειρήσεων. Στις 17 Απριλίου υπήρξε μια αποκλιμάκωση της έντασης καθώς η Ρωσία, οι ΗΠΑ και η ΕΕ συμφώνησαν σε έναν οδικό χάρτη για τον τερματισμό της κρίσης στην Ουκρανία.. Οι αξιωματούχοι της "Λαϊκής Δημοκρατίας" όμως αδιαφόρησαν για τη συμφωνία και αποφάσισαν να συνεχίσουν την κατοχή των εδαφών μέχρι να συμφωνούταν η διεξαγωγή δημοψηφίσματος ή να παραιτούταν η προσωρινή κυβέρνηση του Κιέβου. 

Μαζικοί τάφοι ήρθαν στο φως στο Σλαβιάνσκ, θύματα ναζιστικών Ουκρανικών ταγμάτων όπως του τάγματος Αζόφ.. Η πρωτεύουσα Ντονέτσκ που ελέγχεται από αυτούς που αντιτίθενται στο καθεστώς του Κιέβου δέχεται πυρά όλμων από τον ουκρανικό στρατό σε καθημερινή βάση και σύμφωνα με πληροφορίες υπάρχουν νεκροί και τραυματίες μεταξύ του άμαχου πληθυσμού.

Η ουκρανική κυβέρνηση κατηγορήθηκε ότι χρησιμοποίησε βόμβες λευκού φωσφόρου απαγορευμένες από τις Συμβάσεις της Γενεύης περί απάνθρωπων όπλων. Η χρήση έγινε εναντίον αμάχων κατά τις επιθέσεις της στο Ντονέτσκ, κατηγορία που δεν δέχεται ο ουκρανικός στρατός.

## Πρόταση για ένωση με το Λουγκάνσκ
Ο τοπικά αναγνωρισμένος πρωθυπουργός της Λαϊκής Δημοκρατίας του Ντονέτσκ Αλεξάντερ Ζαχάρτσενκο πρότεινε στις 18 Ιουλίου 2017 τη συγχώνευση της δημοκρατίας αυτής με τη "Λαϊκή Δημοκρατία του Λουγκάνσκ" σε ένα κράτος με την ονομασία Μικρά Ρωσία που όπως δηλώνει ο ίδιος, θα αντικαταστήσει το "αποτυχημένο κράτος της Ουκρανίας". Ο αρχηγός της δημοκρατίας του Λουγκάνσκ Ίγορ Πλότνιτσκιυ απέρριψε την πρόταση, κάνοντας λόγο για "προσωπική πρωτοβουλία του Ζαχάρτσενκο". .

Ο Αλεξάντερ Ζαχάρτσενκο δολοφονήθηκε μαζί με τον πρώτο αντιπρόεδρο της κυβέρνησης Αλεξάντρ Τιμοφέγιεβ σε βομβιστική επίθεση σε τοπικό καφέ, επίθεση για την οποία η Ρωσία κατηγορεί ευθέως την ουκρανική κυβέρνηση.

### Εκλογές 2018
Στο Ντονέτσκ, όπως και στο Λουγκάνσκ, έγιναν γενικές εκλογές στις 11 Νοεμβρίου 2018. "Πρόεδρος" εξελέγη ο υπηρεσιακός πρόεδρος του Ντονέτσκ, Ντενίς Πουσίλιν με ποσοστό 60,85% των ψήφων. Στις ταυτόχρονες βουλευτικές εκλογές, η "Δημοκρατία του Ντονέτσκ" κέρδισε το 72,5% των ψήφων.

Οι εκλογές δεν αναγνωρίστηκαν από την Ουκρανία, ούτε από την ΕΕ και τις ΗΠΑ, οι οποίες έκαναν λόγο για παραβίαση του Πρωτοκόλλου του Μινσκ. 

### Ρωσοουκρανικός πόλεμος 2022
Η ΛΔΝ βρέθηκε στο επίκεντρο της Ρωσικής εισβολής με την υποχρέωση αναγνώρισης της ανεξαρτησίας της από την Ουκρανία να αποτελεί μία από τις κύριες αιτιάσεις του Ρώσου προέδρου.

## Διάφορα
### Επίσημο νόμισμα
Το Νόμιμο νόμισμα στις συναλλαγές, είναι η Χρίβνια Ουκρανίας, το οποίο χρησιμοποιούν οι Ουκρανοί της περιοχής και το Επιπρόσθετο στις συναλλαγές το Ρούβλι Ρωσίας, το οποίο χρησιμοποιούν μονάχα οι Ρώσοι στην Ουκρανία, οι αυτονομιστές, οι παραστρατιωτικοί και οι διαδηλωτές υπέρ της ένωσης με την Ρωσία, το οποίο Ρούβλι είναι νομικά παράνομο σε συναλλαγές. Σε χρήση ωστόσο είναι τόσο το Ευρώ, όσο και το Δολάριο ΗΠΑ, λόγω υποτίμησης τόσο του εθνικού νομίσματος της Χρίβνια, όσο και για την αμφισβήτηση αξίας του Ρωσικού Ρουβλιού.

### Ώρα
Οι αυτοαποκαλούμενες Λαϊκές Δημοκρατίες του Ντονέτσκ και του Λουγκάνσκ, χρησιμοποιούν, την Ώρα Μόσχας, αντί της νόμιμης Ώρας Κιέβου, όπως αντίστοιχα, το ίδιο ισχύει και στην Κριμαία, και είναι μια ώρα μπροστά, σε αντίθεση με την υπόλοιπη Ουκρανία. 

### Διαδίκτυο
Ο νόμιμος top-level domain κωδικός διαδικτύου για τις αυτοαποκαλούμενες Λαϊκές Δημοκρατίες του Ντονέτσκ και του Λουγκάνσκ είναι το .ua της Ουκρανίας. To .su που χρησιμοποιείται παράτυπα, ήταν ο top-level domain κωδικός για τη Σοβιετική Ένωση στο Διαδίκτυο. Αν κι η Σοβιετική Ένωση δεν υφίσταται πλέον, ο κωδικός εξακολουθεί να χρησιμοποιείται με πάνω από 100.000 ιστοσελίδες σε αυτό τον κωδικό. Δημιουργήθηκε στις 19 Σεπτεμβρίου 1990. Παρόλο που η ίδια η Σοβιετική Ένωση διαλύθηκε μόλις 15 μήνες αργότερα, ο τομέας κορυφαίου επιπέδου .su εξακολουθεί να χρησιμοποιείται σήμερα. Διοικείται από το Ρωσικό Ινστιτούτο Δημόσιων Δικτύων (ΡΙΔΔ, ή RosNIIROS). 

### Τηλεπικοινωνίες
Ο Κωδικός Κλήσης για τις αυτοαποκαλούμενες Λαϊκές Δημοκρατίες του Ντονέτσκ και του Λουγκάνσκ, είναι και μέσω Ουκρανίας με τον κωδικό +380, και μέσω Ρωσίας με τον κωδικό +7. Στην περιοχή δραστηριοποιούνται τόσο οι εταιρίες τηλεπικοινωνιών της Ουκρανίας, όσο και της Ρωσίας, ενώ όσοι επισκέπτονται την περιοχή εν μέσω πολέμου, λαμβάνουν και από τις δύο χώρες σήμα, επειδή είναι αμφισβητούμενες περιοχές.

### Δικαιοδοσία
Σε θέματα της αστυνομίας, υπάρχει χάος. Διοικεί και η νόμιμη Ουκρανική αστυνομία και η παράτυπη Ρωσική. 

### Ταχυδρομικές υπηρεσίες
Για να αποστείλει κανείς επιστολή στις αυτοαποκαλούμενες Λαϊκές Δημοκρατίες του Ντονέτσκ και του Λουγκάνσκ θα πρέπει να χρησιμοποιήσει στη διεύθυνση παραλήπτη είτε τον Ουκρανικό Κωδικό, είτε τον Ρωσικό Κωδικό.

### Αθλητισμός
Οι αθλητές της περιοχής, είτε είναι Ουκρανοί, είτε είναι Ρώσοι, αγωνίζονται πάντοτε σε εθνικό, ευρωπαϊκό και διεθνές επίπεδο στις ομάδες της Ουκρανίας, επειδή είναι πολίτες της Ουκρανίας. Ορισμένοι μπορούν να αγωνιστούν και με την Ρωσία, αλλά μόνο ως Ανεξάρτητοι στους Ολυμπιακούς Αγώνες, επειδή η Ρωσία αποβλήθηκε από διεθνείς οργανισμούς όπως την UEFA, την FIFA και την FIBA.

## Δείτε επίσης
*Λαϊκή Δημοκρατία του Λουγκάνσκ
*Ομοσπονδιακή Πολιτεία της Νέας Ρωσίας
*Κρίση στην Νοτιοανατολική Ουκρανία 2014

## Παραπομπές


## Εξωτερικοί σύνδεσμοι
* 


Κατηγορία:Μη αναγνωρισμένα ή σε μεγάλο βαθμό μη αναγνωρισμένα κράτη
Κατηγορία:Εδαφικές διαμάχες της Ουκρανίας
Κατηγορία:Ρωσο-Ουκρανικός Πόλεμος